6.2.2023
ET
Euroopa Liidu Teataja
C 45/11
Eelotsuse küsimused 1.
Kas liidu õigusega on kooskõlas riigisisesed õigusnormid, mis näevad ette, et kui tarbija on müügilepinguga seotud krediidilepingu puhul kehtivalt kasutanud direktiivi 2008/48/EÜ (1) artikli 14 lõike 1 kohast taganemisõigust, siis a) muutub tarbija poolt krediidiandja vastu esitatud nõue maksta tasutud laenumaksed tagasi sissenõutavaks alles siis, kui tarbija on ostetud eseme krediidiandjale välja andnud või esitanud tõendi selle kohta, et ta on eseme krediidiandjale ära saatnud?
b) annab tarbija BGB § 358 lõike 4 esimese lause ja § 357 lõike 4 esimese lause esimese alternatiivi kohaselt sõiduki krediidiandjale üle krediidiandja asukohas?
c) ei ole krediidiandja sõiduki vastuvõtmisega viivitusse sattunud, kui krediidiandja on küll valmis sõiduki eelneva sooritusena endale üle anda laskma, kuid leiab, et kehtiva taganemise materiaalõiguslikud tingimused ei ole täidetud?
d) jäetakse tarbija hagi tema tasutud laenumaksete tagasimaksmiseks pärast rahastatud sõiduki väljaandmist põhjendamatuse tõttu rahuldamata, kui krediidiandja ei ole sattunud ostu eseme vastuvõtmisega viivitusse? 2.
Kas liidu õigusest tuleneb, et esimese küsimuse alaküsimustes a–d kirjeldatud riigisisesed õigusnormid ja õiguspõhimõtted ei ole kohaldatavad, kui neid ei saa tõlgendada direktiiviga kooskõlas? 3.
Juhul kui seisukohale, et tarbija on direktiivi 2008/48/EÜ artikli 14 lõike 1 kohasele taganemisõigusele tuginenud õigust kuritarvitaval viisil, saab asuda ka siis, kui osa direktiivi 2008/48/EÜ artikli 10 lõikes 2 ette nähtud kohustuslikust teabest ei ole nõuetekohaselt esitatud krediidilepingus ega edastatud tagantjärele: Kas hinnang, et õigust on kasutatud kuritarvitaval viisil, võib tugineda eelkõige järgmistele asjaoludele?
a) Tarbija jätkab rahastatud sõiduki kasutamist seni, kuni kohus on taganemise kehtivuse küsimuse lahendanud.
b) Tarbija keeldub maksmast sõiduki kasutamise eest hüvitist.
c) Taganemisavalduse esitamise ajal on leping ennetähtaegselt lõpetatud või kehtivusaja möödumise tõttu juba lõppenud ning pank on tagatistest loobunud.
(1)
Euroopa Parlamendi ja nõukogu 23. aprilli 2008. aasta direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT 2008, L 133, lk 66).
Eelotsusetaotlus, mille on esitanud Rayonen sad Svilengrad (Bulgaaria) 23. novembril 2022 – „SISTEM LUX“ OOD versus Teritorialna direktsia „Mitnitsa Burgas“ (Kohtuasi C-717/22) (2023/C 45/19) Kohtumenetluse keel: bulgaaria Eelotsusetaotluse esitanud kohus Rayonen sad Svilengrad
Põhikohtuasja pooled Kaebaja: „SISTEM LUX“ OOD Vastustaja: Teritorialna direktsia „Mitnitsa Burgas“